Kuidas klaasmehikesed värvid said?

Elasid kord kolm klaasmehikest. Nad olid väga õnnetud, sest neil ei olnud värve. Ühel ilusal päeval otsustasid klaasmehikesed minna mööda maailma rändama, et äkki leidub keegi, kes oskaks neid nende mures aidada.

Nad jõudsid ühte majja. Selles majas oli üks vanake ja nad küsisid tema käest abi. Vanake ütles klaasmehikestele, et on olemas kolm klaaslossi: sinine, punane ja kollane. Igas lossis elab klaashaldjas: sinises klaaslossis elab sinine haldjas, punases klaaslossis elab punane haldjas ja kollases klaaslossis elab kollane haldjas. Igal haldjal on oma võluliiv, millega saab anda klaasile värvuse. Sinine haldjas annab klaasile sinise värvuse, punane haldjas saab anda klaasile punase värvuse ja kollane haldjas kollase värvuse. Neid klaashaldjad valvavad kurjad klaasdraakonid, et haldjad ei saaks anda klaasidele värvusi. Nendel klaasdraakonitel on omal vaja seda värvilist võluliiva, et nad oleksid võimsad ja tugevad. Siiani pole keegi suutnud klaashaljaid draakonitest vabastada.

Kolm klaasmehikest asusid teele, et päästa klaashaldjad kurjde draakonite käest ning saada omale ihaldatud värv. Nad rändasid kaua, seitse ööd ja seitse päeva, kuni jõudsidki sinise klaaslossini. Kohe lendas klaasmehikeste poole sinine klaasdraakon, kes purskas siniseid klaasikilde. Klaasmehikesed varjusid sinise klaaspõõsa taha ja kogusid maast võimalikult palju sinise klaasdraakoni pursatud kilde ning ehitsid nendest omale kaitseseina. Kui sinine klaasdraakon taas oma klaasikilde purskas, siis põrkusid need vastu kaitseseina ning sealt tagasi draakoni poole, mis tabasid viimast otse südamesse. Sinine klaasdraakon langes surnult maha ja purunes miljoniks killuks. Nüüd oligi sinise klaaslossi haldjas päästetud. Ta tuli kolme klaasmehikese juurde ning tänas neid. Haldjas puhus ühele klaasmehikesele sinist võluliiva, mis muutis ta hetkega siniseks.

Klaasmehikesed rändasid edasi kuni jõudsid punase klaaslossi juurde. Kohe lendas klaasmehikeste poole punane klaasdraakon, kes purskas punaseid klaasikilde. Klaasmehikesed varjusid punase klaaspõõsa taha ja kogusid maast võimalikult palju punase klaasdraakoni pursatud kilde ning ehitasid nendest omale kaitseseina. Kui punane klaasdraakon taas oma klaasikilde purskas, siis põrkusid need vastu kaitseseina ning sealt tagasi draakoni poole, mis tabasid viimast otse südamesse. Punane klaasdraakon langes surnult maha ja purunes miljoniks killuks. Nüüd oligi punase klaaslossi haldjas päästetud. Ta tuli kolme klaasmehikese juurde ning tänas neid. Haldjas puhus ühele klaasmehikesele punast võluliiva, mis muutis ta hetkega punaseks.

Klaasmehikesed rändasid edasi kuni jõudsid kollase klaaslossi juurde. Kohe lendas klaasmehikeste poole kollane klaasdraakon, kes purskas kollaseid klaasikilde. Klaasmehikesed varjusid kollase klaaspõõsa taha ja kogusid maast võimalikult palju kollaseid klaasdraakoni pursatud kilde ning ehitsid nendest omale kaitseseina. Kui kollane klaasdraakon taas oma klaasikilde purskas, siis põrkusid need vastu kaitseseina ning sealt tagasi draakoni poole, mis tabasid viimast otse südamesse. Kollane klaasdraakon langes surnult maha ja purunes miljoniks killuks. Nüüd oligi kollane klaaslossi haldjas päästetud. Ta tuli kolme klaasmehikese juurde ning tänas neid. Haldjas puhus viimasele värvita klaasmehikesele kollast võluliiva, mis muutis ta hetkega kollaseks.

Nüüd võisid klaasmehikesed asuda tagasi koduteele. Tagasiteel käisid nad läbi vanakese juurest, kes oli neile head nõu andnud. Nad tänasid vanakest kogu südamaest ja kinkisid talle väikese kotikese igat värvi klaasiliiva. Vanakesel oli klaasmehikeste üle väga hea meel ja tänas neid omakorda kingituse eest.

Klaasmehikesed läksid rõõmsalt koju, sest nüüd olid neil ju värvid. Kui nad ei ole juhuslikult kildudeks kukkunud, siis elavad nad ilmselt siiani õnnelikult oma värvidega edasi.

Bert Omann

2.klass

Suuremõisa Lasteaed-Põhikool

Juhendaja: Jaana Omann

Tel: 5109665, jaana.omann@gmail.com